- સુહાની જલોતાની સાથે દેબોરાહ દાસ, અર્ચના આમ્બ્રે અને ઈમોગેન મેન્સફિલ્ડ 1200 મેહમાનોની યાદીમાં સામેલ હતા જેમને વેડિંગ પિકનીક પાર્ટી માટે આમંત્રણ આપવામાં આવ્યું હતું. આ મહિલાઓએ લગ્નમાં સામેલ થવા માટે બનરાસી અને ચંદેરી સારીની પસંદગી કરી હતી. રોયલ વેડિંગમાં સામેલ થયા બાદ આ મહિલાઓ લંડનના અમુક જાણીતા સ્થળોની મુલાકાત લેવાના છે. ભારત પરત ફર્યા બાદ તેઓ એનજીઓ દ્વારા કરવામાં આવતા સેવાના કામમાં પરત લાગી જશે. ઉલ્લેખનીય છે કે, પ્રિન્સ હેરી અને મેગન માર્કલે પોતાના શાહી લગ્નમાં 7 એનજીઓ-સંગઠનના લોકોને જ આમંત્રણ આપ્યું હતું અને મુંબઈનું આ એનજીઓ એકમાત્ર વિદેશી એનજીઓ/સંગઠન હતું જેને આમંત્રણ આપવામાં આવ્યું હોય. આ ભારતીય મહિલા સંગઠન ઓછી કિંમતે સેનિટરી પેડ્સ બનાવવા સ્લમ એરિયાની મહિલાઓને જ નોકરી પણ આપે છે. આ સાથે સ્લમ એરિયાની મહિલાઓને માસિક મુદ્દે વધુ જાગૃત કરે છે. મેગન માર્કલે ભારતની મુલાકાત લીધી ત્યારે તેમણે આ સંગઠનના કામને નિહાળ્યું હતું. સુહાનીએ જણાવ્યું કે,‘અમને એ વાતની ખુશી છે મેગને અમને કરેલો વાયદો પુરો કર્યો. જેમાં તેણે અમને સારા કામમાં બનતી મદદ કરવાની વાત કહી હતી.’